Tricholoma luridum

Tricholoma luridum Tricholomataceae familiako onddoa da. 

 Deskribapena 
Kapela: 5 eta 8 cm bitarteko diametrokoa, ez oso mamitsua, hemisferikoa edo koniko-kanpai itxurakoa, gero lau-ganbila eta amaieran laua titi luze kamuts batekin, ertz sotilarekin, inkurbatua eta gero soberakinekin, batzuetan lobulatua eta erradialki pitzatua. Kapelaren azala lehorra, leuna, marroi-oliba, oliba- berdexka kolorekoa, fibrila erradial fin ilunagoekin.

Orriak: Zabal, oinean pixka bat marjinatuak, sotilak eta elastikoak, bihurgunetsuak eta luzera ezberdineko lamelulekin, zurixkatik grisaxkarainoko kolorekoak, ertza uhindua, koskaduna ez.

Hanka: 5 eta 10 cm bitarteko garaierakoa eta 1,2 eta 1,5 cm bitarteko lodierakoa, luzanga, erregularra, pixka bat mehetua eta batzuetan errekurbatua oinarrirantz, betea eta zurruna, gero haritsua; zuri-grisaxka kolorekoa, gris-okre kolorekoa fibrila bertikal ilunagoekin apainduta.

Haragia: Ez oso lodia eta pixka bat zurruna, zurixka, kapelaren azalaren azpian grisaxka, oinalderantz arrosakara kolore arin batekin, irin edo pepino usainarekin eta zapore meleka samarrarekin. Espora-jalkina zuria.

Etimologia: Tricholoma hitza grekotik dator, ilea, txirikorda, lumatxarekin tolesturan zehar, nahiz eta espezie gutxi batzuek baino ez dituzten iledun kapelak. Luridum epitetoa latinetik dator, zikina esan nahi duen “luridus” hitzetik. Orriek zikin kolorea dutelako.

 Jangarritasuna 
Susmagarria.

 Nahasketa arriskua 
Tricholoma sejunctum, Tricholoma arvernense eta Tricholoma saponaceum delakoekin nahas daiteke. Baina Tricholoma luridum argi eta garbi bereizten da orrien koloreagatik, beti gris zikina, eta kapelaren oliba-manganeso koloreagatik. Ez du zapore mingotsik. Urriagoa da.

 Sasoia eta lekua 
Irailetik Urriaren amaierara. Bakarrik edo ale gutxiko taldeetan hazten da, arte eta koniferoen basoetan.

 Banaketa eremua 
Kanada, Europa.

 Erreferentziak 

 Kanpo estekak 

Kategoria:Tricholoma
Kategoria:Kanadako onddoak
Kategoria:Europako onddoak